CELEX: 32007R1490
Language: sl
Date: 2007-12-11 00:00:00
Title: Uredba (ES) št. 1490/2007 Evropskega parlamenta in Sveta z dne 11. decembra 2007 o razveljavitvi Uredbe Sveta (EGS) št. 954/79 o ratifikaciji ali pristopu držav članic h Konvenciji Združenih narodov o Kodeksu vedenja linijskih konferenc Besedilo velja za EGP

18.12.2007   
            
            
               SL
            
            
               Uradni list Evropske unije
            
            
               L 332/1
            
         
      UREDBA (ES) št. 1490/2007 EVROPSKEGA PARLAMENTA IN SVETA
   
   z dne 11. decembra 2007
   o razveljavitvi Uredbe Sveta (EGS) št. 954/79 o ratifikaciji ali pristopu držav članic h Konvenciji Združenih narodov o Kodeksu vedenja linijskih konferenc
   (Besedilo velja za EGP)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o ustanovitvi Evropske skupnosti in zlasti člena 80(2) Pogodbe,
   ob upoštevanju predloga Komisije,
   ob upoštevanju mnenja Evropskega ekonomsko-socialnega odbora (1),
   po posvetovanju z Odborom regij,
   v skladu s postopkom, določenim v členu 251 Pogodbe (2),
   ob upoštevanju naslednjega:
   
               (1)
            
            
               Uredba Sveta (EGS) št. 954/79 (3) predpisuje zahteve, ki jih države članice morajo izpolniti, ko ratificirajo ali pristopijo h Konvenciji Združenih narodov o Kodeksu vedenja linijskih konferenc.
            
         
               (2)
            
            
               Konvencija Združenih narodov o Kodeksu vedenja linijskih konferenc določa mednarodni ureditveni okvir za konference v pomorskem prometu, zlasti s predpisi o dostopu lastnikov ladij s sedežem na ozemlju držav pogodbenic Konvencije do trgovinskih deležev, kar služi njihovi medsebojni zunanji trgovini.
            
         
               (3)
            
            
               Uredba Sveta (ES) št. 1419/2006 z dne 25. septembra 2006 (4) je razveljavila Uredbo Sveta (EGS) št. 4056/86 z dne 22. decembra 1986 o podrobnih pravilih za uporabo členov 85 in 86 Pogodbe v zvezi s pomorskim prometom (5), ki je med drugim predvidevala izjemo od prepovedi v členu 81(1) Pogodbe v zvezi s konferencami v pomorskem prometu.
            
         
               (4)
            
            
               Na koncu prehodnega obdobja, določenega z drugim odstavkom člena 1 Uredbe (ES) št. 1419/2006, se bo prepoved iz člena 81(1) Pogodbe uporabljala za redne storitve v pomorskem prometu in zato konference v pomorskem prometu v trgovini iz/v pristanišča držav članic ne bodo smele več delovati.
            
         
               (5)
            
            
               Države članice zato ne bodo mogle izpolnjevati svojih obveznosti na podlagi Konvencije o kodeksu vedenja linijskih konferenc. Od takrat dalje države članice ne bodo mogle več ratificirati, odobriti ali pristopiti k tej konvenciji. Zato se Uredba (EGS) št. 954/79 ne bo več uporabljala in bi jo bilo treba razveljaviti ob koncu prehodnega obdobja, predvidenega v Uredbi (ES) št. 1419/2006, tj. 18. oktobra 2008 –
            
         SPREJELA NASLEDNJO UREDBO:
   Člen 1
   Uredba (EGS) št. 954/79 se razveljavi.
   Člen 2
   Ta uredba začne veljati 18. oktobra 2008.
   
      Ta uredba je v celoti zavezujoča in se neposredno uporablja v vseh državah članicah.
      V Strasbourgu, 11. decembra 2007
      
         
            Za Evropski Parlament
         
         
            Predsednik
         
         H.-G. PÖTTERING
         
      
      
         
            Za Svet
         
         
            Predsednik
         
         M. LOBO ANTUNES
         
      
   
   
      (1)  UL C 256, 27.10.2007, str. 62.
   
      (2)  Mnenje Evropskega parlamenta z dne 10. julija 2007 (še ni objavljeno v Uradnem listu) in Sklep Sveta z dne 22. novembra 2007.
   
      (3)  UL L 121, 17.5.1979, str. 1.
   
      (4)  UL L 269, 28.9.2006, str. 1.
   
      (5)  UL L 378, 31.12.1986, str. 4. Uredba, kakor je bila nazadnje spremenjena z Uredbo (ES) št. 1/2003 (UL L 1, 4.1.2003, str. 1).